טל בראון

טל בראון (נולד ב-7 באוגוסט 1992) הוא שחמטאי ישראלי בדרגת רב-אמן. יוטיובר בתחום השחמט.

נכון למאי 2021, מדורג במקום ה-15 בישראל לפי מד כושר.

ביוגרפיה

טל בראון נולד בתל אביב ולמד בגימנסיה העברית "הרצליה".

רכש את השכלתו הבסיסית בשחמט במרכז השחמט על שם סול וסיסי מרק ברמת אביב.
בין השנים 2006–2012 ייצג בראון את ישראל באליפויות העולם ואליפויות אירופה, בקטגוריות גיל שונות.
 מגיל 16 משחק בליגה הלאומית: ב-2008 במסגרת מועדון פתח תקווה, ומ-2009 בשורות מועדון השחמט ראשון לציון. בשנת 2018 שיחק גם בליגה היוונית הבכירה.

בנובמבר 2013 בראון שיחק בלוח הרביעי של נבחרת הגברים של ישראל באליפות אירופה לאומות, שנערכה בוורשה.

בראון הוא רווק ומתגורר בתל אביב.

קבלת דרגות בינלאומיות
 2000 - בגיל 8, לאמן פיד"ה
 2010 - בגיל 17, אמן בינלאומי
 2011 - בגיל 18, רב-אמן.

הישגים בולטים
 2013 - זכה בסגנות אליפות ישראל הפתוחה שנערכה באשדוד
 2014 - סיים במקום השמיני באליפות ישראל, שנערכה בבאר שבע
 2017 - זכה במקום ראשון בתחרות להשגת ציונים לדרגת רב-אמן המכביה
 2017 - היה ממצטייני גביע המדינה בשחמט, כאשר צבר 5 נקודות מ-5 אפשריות, והיה שותף לזכיית קבוצתו "פלדקליין" ראשון לציון בזכייה בגביע.
 2018 - היה ממצטייני גביע המדינה בשחמט, כאשר צבר בפעם השנייה ברציפות 5 נקודות מ-5 אפשריות, והיה שותף בפעם השנייה ברציפות לזכיית קבוצתו "פלדקליין" ראשון לציון בזכייה בגביע.

מבחר תחרויות בהן השתתף
 אליפויות ישראל בשחמט בשנים: 2014, 2016, 2018
 אליפות אירופה בשחמט 2015
 אולימפיאדת השחמט 2016.

קישורים חיצוניים

 הערוץ של טל בראון, באתר יוטיוב 

רבי-אמנים ישראלים
תל אביב-יפו: אישים
נציגי ישראל באולימפיאדת השחמט
יוטיוברים ישראלים
בוגרי גימנסיה הרצליה
ישראלים שנולדו ב-1992